Държавен вестник, бр. 79, 2011 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  79
8. сведения за електрозахранването на базо­
вите станции и центъра за управление;
9. описание на предлаганите услуги.
Раздел ІІІ
Процедура за оценка на съответствие на ГНСС 
инфраструктурата
Чл. 59. (1) Процедурата за оценка и за 
издаване на удостоверение за оценка на съот­
ветствие обхваща:
1. преглед на наличната документация на 
основните технически средства и софтуерни 
продукти, с които се поддържа функционирането 
на базовите станции и мрежата:
а) свидетелства за произход;
б) съвместимост със стандартите на ЕС;
в) резултати от калибрирането на ГНСС 
антените;
2. преглед на историята след предходното 
оценяване за съответствие – настъпили про­
мени във:
а) разположението и оборудването на ба­
зовите станции;
б) обновяването на основните софтуерни 
продукти;
в) процедурите за обслужване на потреби­
телите;
3. контрол на координатите на базовите стан­
ции – извършва се въз основа на резултатите от 
обработката на измервания с продължителност 
до 14 денонощия, осъществена от АГКК;
4. преглед на резултатите от мониторинга на 
стабилността на базовите станции, извършван 
от оператора не по-рядко от веднъж на всеки 
6 месеца; 
5. преглед на средствата за комуникация и 
измененията в тях:
а) наличие на дублиращи линии за връзка;
б) процедура за преминаване от основна 
към дублираща връзка и възстановяване на 
основната линия;
в) данни за по-съществени комуникационни 
сривове и мерките за отстраняването им;
6. преглед на комуникационната осигуреност 
на обслужваната територия и измененията в тях;
7. преглед на устойчивостта на системата 
за електрозахранване на базовите станции и 
центъра за управление; 
8. тестване на предоставените услуги в реално 
време в райони, определени от АГКК;
9. преглед на състоянието на поддържания 
архив от данни:
а) оперативен архив с минимален срок 3 
месеца;
б) архив на външни технически носители с 
минимален срок 3 години.
(2) Отделни инфраструктурни ГНСС станции, 
предназначени за осигуряване на диференциални 
методи, не подлежат на оценка на съответствие.
Чл. 60. (1) По искане от страна на лицата по 
чл. 54, ал. 2 издадено удостоверение за оценка 
на съответствие може да се продължи след 
изтичане на валидността му, ако са изпълнени 
следните условия:
1. не са настъпили изменения по чл. 56, ал. 2;
2. по всички предупреждения по чл. 57, ал. 4 
са взети в срок адекватни мерки.
(2) За продължаване на удостоверението за 
оценка на съответствие комисията по чл. 55, 
ал. 1 може по своя преценка да осъществи 
една или повече от дейностите по чл. 59, ал. 1, 
резултатите от които се оформят по реда на 
чл. 55, ал. 3. 
(3) Ако условията по ал. 1 не са изпълнени, 
оценка на съответствие се извършва по общия 
ред съгласно чл. 54.
(4) Процедурата по ал. 1 приключва по 
реда на чл. 56.
ДОПЪЛНИТЕЛНА РАЗПОРЕДБА
§ 1. По смисъла на тази инструкция:
1. „Базова станция“ е точка, на която се 
извършват ГНСС измервания, от които се 
получават базови данни, предназначени за 
определянето на други точки с помощта на 
относителни или диференциални методи.
2. „Виртуална станция“ е фиктивна базо­
ва станция, за която са синтезирани ГНСС 
измервания с помощта на местната ГНСС 
инфраструктура.
3. „Включена ГНСС мрежа“ е мрежа от точки, 
определени с помощта на ГНСС измервания, 
в която поне три точки са изходни. 
4. „Възлова точка“ е чупка или друга харак­
терна точка от линеен или полигонов обект.
5. „Глобална навигационна спътникова 
система (ГНСС)“ е система за определяне на 
пространствени координати чрез приемане 
на радиосигнали, излъчени от навигационни 
спътници. 
6. „ГНСС инфраструктура“ е съвкупност от 
постоянно действащи ГНСС базови станции, 
предназначени за обслужване на потребители 
в рамките на обхванатата територия, чрез 
осигуряване на базови данни за относителни 
и/или диференциални ГНСС определения в 
реално време и/или за последваща обработка. 
Може да е изградена като мрежа (виж „Ин­
фраструктурна ГНСС мрежа“) или да се състои 
от самостоятелни базови станции. Подлежи на 
оценка на съответствие от АГКК. Достъпът 
до базовите данни и други продукти, създа­
вани от ГНСС инфраструктурата, е публичен 
в съответствие с определен регламент и/или 
спецификации.
7. „ГНСС мрежа с минимум изходни данни“ 
е мрежа от точки, определени с помощта на 
ГНСС измервания, в която не повече от една 
точка е приета за изходна.
8. „Диференциални корекции“ са данни, опре­
делени на базови ГНСС станции, с помощта на 
които в измерванията на определяемите точки 
се внасят поправки, позволяващи постигането 
на точност до 0,5 m.
9. „Диференциални кодови ГНСС методи“ 
са начините за използване на диференциални 
корекции за определяне на точки с точност 
до 0,5 m.